alexandrainst/scandi-wiki huggingface dataset:
Sven-Erik Österberg

Sven-Erik Österberg (født 10. mars 1955 i Munktorp) er en svensk embetsmann og tidligere riksdagsmedlem for Socialdemokraterna. Österberg satt i riksdagen fra 1994 til 2012, og var Sosialdemokraternas gruppeleder der i 2008 til 2011.

Österberg var en av forhåndsfavorittene til å etterfølge Mona Sahlin som partileder i Socialdemokraterna, en post som gikk til Håkan Juholt.

Österberg ble 5. juli 2012 utnevnt til landshövding i Norrbottens län.

Österberg er gift og har tre barn.

Referanser

Eksterne lenker 
 
 
 
 Sven-Erik Österberg på Sveriges riksdags nettside
 Sven-Erik Österberg på Länsstyrelsen Norrbottens hjemmeside

Svenske ministre
Svenske sosialdemokrater
Svenske riksdagsmedlemmer
Svenske riksdagsmedlemmer 1994–1998
Svenske riksdagsmedlemmer 1998–2002
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Landshøvdinger i Norrbottens län
La meg være ung (album)

La meg være ung er det 2. studioalbumet til Wenche Myhre som ble gitt ut i 1964.

Sporliste

Side 1:

 «Jeg marsjerer ved din side» (Robert H. Iredal, Hal Saunders, Tycho Thomas og Arne Bendiksen)
 «Jeg vet hva jeg vil» (Karl Götz, Kurt Hertha Arne Bendiksen)
 «Jeg går på skole» (Arne Bendiksen og Alfred Næss)
 «Hey, kennt ihr schon meinen Peter» (Barry Mann og Cynthia Weill og Pettersen)
 «Nei, Tony»
 «Jeg kan klare meg selv uten deg»

Side 2:

 «La meg være ung» (Arne Bendiksen)
 «The Crazy Boys»
 «Kanskje det er deg»
 «Alle Mädchen träumen»
 «Når du er 18 år»
 «Kan jeg tro ditt løfte»

Eksterne lenker 
 

Wenche Myhre-album
Musikkalbum fra 1964
Minner (album)

Minner er det 3. studioalbumet til Wenche Myhre som ble gitt ut i 1965.

Sporliste

Side 1:

 «Kom hjem, kjære far» (Stig Rylander, Aase Gjødsbøl Krogh og Kjell Myhre)
 «Alltid bare vente» (Norman Dane, Peter Mynte og Kjell Myhre)
 «Lass' Mich Wie Ich Bin» (Arne Bendiksen og Kurt Hertha)
 «Normann» (John D. Loudermilk og Carl Christian Bøyesen)
 «Wenn Du Gehn Willst» (Perry Cramer og Earl Grey)

Side 2:

 «Åh, det er søndag» (Don Gibson og Kjell Myhre)
 «Ja ja ja» (Bengt Thomas, Stig Rossner og Pirre P)
 «Jåmpa Joik» (Egil Monn Iversen, Bias Bernhoft og Bjørn Sand
 «Ja, ich weiss, wen ich will» (Karl Götz og Kurt Hertha)
 «Si meg hvorfor» (Lee Pockriss, Bob Hilliard og Øyvind Frogner)

Eksterne lenker 
 

Wenche Myhre-album
Musikkalbum fra 1965
Ågot Gjems Selmer

Ågot Gjems Selmer (født 27. oktober 1857, død 25. september 1926) var en norsk skuespiller og forfatter.

Liv og virke

Hun var datter av Svend Jørgen Gjems (1832–) og Johanne Rolfsen (1837–). Faren var kjøpmann i Kongsvinger, de fikk mange barn og flyttet til Kristiania da Ågot var omkring åtte år.

Som skuespiller var Ågot Gjems tilknyttet Christiania Theater i omtrent seks år, der hun debuterte 1880 i Thomos Mortons «Den hjemkomne Nabo», iscenesatt av den danske litterat Niels Thorup Bruun, og hvor hun i 1883 spilte rollen som Petra i uroppføringen av Henrik Ibsens En folkefiende. 

Hun giftet seg 1883 med Alfred Selmer (1851–1919) av Selmer-slekten, som var distriktslege i Balsfjord. Ekteparet bodde i Balsfjord i nitten år, før de flyttet til Ås sørom Oslo i 1902.  De fikk åtte barn. Av de fem barna som vokste opp var sangerinnen Tordis Gjems Selmer, skuespiller Alfred Gjems Selmer og skuespiller og forfatter Lillemor von Hanno. I juni døde først sønnen Alfred  i spanskesyken, fulgt av mannen Alfred etter en sykkelulykke juni samme året.

Forfatterskap 

Ågot Gjems Selmer baserte flere av sine bøker på doktorfamiliens liv oppe i det høye nord (Smaapigernes bog, Lillemor, Mor fortæller). Barneboken Da mor var liden bygget imidlertid på minnene fra hennes egen oppvekst på Kongsvinger. Hun skrev til sammen ti bøker, som ble oversatt til en rekke språk.

Noen av utgivelsene

Oversettelser til andre språk

Svenske utgivelser 
 Mors bok. Religiösa essayer - 1903
 Kvinnorna i Björnsons diktning. Essay 1907

 Nederlandske utgivelser 
 En doktersfamilie in het hooge Norden 1910
 Een bloemen-sprookje (oppfølger til En doktersfamilie in het hooge Norden) 1907
 Toen moeder klein was Tyske utgivelser 
 Die Doktorsfamilie im hohen Norden: ein Jugendbuch 1905
 Die sittliche Erziehung unserer Kinder. Ein Vortrag. 1907
 Schwesterchen. Eine Erzählung für die ganze Familie Als Mutter klein war. Ein buch für die Jugend 1911
 Damals. Aus meinem Leben 1912

Referanser

 Litteratur 
 Ingun Aastebøl: Ågot Gjems Selmer : et forfatterskap med morsrollen i sentrum – hovedoppgave i norsk, 1990
 Lill-Karin Elvestad: Ågot Gjems Selmer (1857-1926) : Brytningstid'' – biografi, Orkana 2019

Eksterne lenker 
 
 
  Ågot Gjems Selmer på Oslo byarkivs nettsted www.oslobilder.no

Norske forfattere
Norske skuespillere
Städel

Städel offisielt  Städelsches Kunstinstitut und Städtische Galerie er et kunstmuseum i Frankfurt am Main, innviet i 1816.

Museet huser verk av blant andre Jan van Eyck, Rembrandt, Botticelli, Jan Vermeer, Edgar Degas, Henri Matisse, Claude Monet og Pierre-Auguste Renoir.

Eksterne lenker 
 

Byggverk i Frankfurt am Main
Etableringer i 1816
Museer etablert i 1810-årene
1810-årene i Tyskland
Kultur i Hessen
Kunstmuseer i Tyskland
Infotrygd

Infotrygd (noen ganger skrevet INFOTRYGD eller Info-trygd) er et system utviklet i regi av Rikstrygdeverket for databehandling innen trygd.

Infotrygd ble tatt i bruk i 1978. Systemet ble utviklet og driftet av IBM, men da NAV ble tvunget til å sette driftsansvar for systemet på anbud, vant Cap Gemini kontrakten i 2007.

Systemet kjører på IBM stormaskiner.

Infotrygds konkurrent het Nortrygd.

Referanser 

TU:Nav pensjonerer arbeidshesten

Programvare fra 1978
Nav
Anthony Barnes Atkinson

Anthony «Tony» Barnes Atkinson (født 4. september 1944 i Caerleon, død 1. januar 2017 i Oxford) var en britisk samfunnsøkonom og professor ved Nuffield College ved University of Oxford.

Han er kjent for sin forskning på fordeling og ulikhet, velferdsstat og offentlig økonomi. Atkinsom samarbeidet nært med professor Thomas Piketty. Piketty og Emmanuel Saez regner Atkinson som grunnleggeren av moderne forskning på økonomiske ulikheter. Atkinson viste blant annet at siden ca. 1980 har forskjellene mellom de rikeste og befolkningen ellers økt mye mer i engelsktalende land enn på det europeiske kontinentet. Sammen med Rolf Aaberge ved SSB viste han at forskjellene i Norge har økt etter 1989.

Atkinson ble utdannet med mastergrad fra Cambridge University. Han arbeidet ved samme universitet fra 1967 til 1971, da han ble professor ved University of Essex. I 1976 ble han professor ved University College, London og fra 1980 til 1992 var han ved London School of Economics. Fra 1992 til 1994 var han ved University of Cambridge. Han ledet deretter Nuffield College fra 1994 til 2005.

Atkinson var ved Ecole d’économie de Paris fra 2006 til 2007 og ved Harvard University fra 2009 til 2011. Fra 2010 har han også et professorat ved London School of Economics.

Atkinson ble i 2000 gjort til Knight Bachelor. Han ble dermed opphøyd i ridderstanden og fikk deretter rett til å føre tiltaleformen sir foran sitt navn. Atkinson ble også ridder av den franske Æreslegionen og æresdoktor ved en rekke universiteter.

Referanser

Eksterne lenker 
 
 Hjemmeside, University of Oxford

{{STANDARDSORTERING:
Atkinson, Anthony Barnes}}
Britiske økonomer
Personer tilknyttet University of Oxford
Knights Bachelor
Æreslegionen
David N. Payne

David Neil Payne (født 13. august 1944 i Lewes i Sussex) er en britisk fysiker som er professor ved University of Southampton. Han er kjent for sitt arbeid med erbium som optisk forsterker i fiberoptikk og utviklet den erbiumdopede fiberforsterkeren, (engelsk: Erbium Doped Fibre Amplifier, EDFA).

I dronningens nyttårsliste for 2013 ble Payne utnevnt til Knight Bachelor og derved adlet. Han fikk da rett til å føre tiltaleformen sir foran sitt navn. I 2004 ble han utnevnt til kommandør (CBE) av Order of the British Empire. Payne er fellow av Royal Society og Royal Academy of Engineering.

Referanser 

Britiske fysikere
Knights Bachelor
Order of the British Empire (CBE)
Trond Dahl Hansen

Trond Dahl Hansen (født 28. april 1967) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Hortens Skøiteklub, skiftet senere til Oslo Skøiteklub.

Sammenlagt i Verdenscupen

Personlige rekorder

Referanser

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
  Profil på ISUs offisielle nettsider.
  Profil på SpeedSkatingStats.com (verdenscup-resultater)
  Profil på Speedskatingbase.eu (personlige rekorder)

Norske skøyteløpere
Norgesmestere i hurtigløp på skøyter – Stafett
Skøyteløpere for Hortens Skøiteklub
Skøyteløpere for Oslo Skøiteklub
Artikler i skøytesportprosjektet
Fødsler i 1967
Henrik Berntsen

Henrik Berntsen (født 23. februar 1968) er en norsk tidligere skøyteløper som deltok i nasjonale og internasjonale konkurranser i hurtigløp på skøyter for Norge og representerte Strømmen Idrettsforening, men skiftet senere klubb til Oslo Skøiteklub. Hans første skøyteklubb var Gol Idrettslag.

Sammenlagt i Verdenscupen

Referanser

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
  Profil på ISUs offisielle nettsider.
  Profil på SpeedSkatingStats.com (verdenscup-resultater)
  Profil på Speedskatingbase.eu (personlige rekorder)

Norske skøyteløpere
Norske kortbaneløpere
Norgesmestere i hurtigløp på skøyter – Stafett
Skøyteløpere for Gol Idrettslag
Skøyteløpere for Strømmen Idrettsforening
Skøyteløpere for Oslo Skøiteklub
Artikler i skøytesportprosjektet
Fødsler i 1968
Limmu

Limmu var et eponym i oldtidens Assyria, og henviser i dag til en kronologisk eponymliste. 

Ved begynnelsen av styret til en assyrisk konge, ble en limmu, en kongelig myndighetsperson, utpekt for å presidere over nyttårsfestivalen i hovedstaden. Hvert år ble en ny limmu valgt. Selv om de ble utpekt ved lodd, var det hovedsakelig en begrenset gruppe de ble valgt fra, slik som medlemmer av de mest framtredende familier eller kanskje medlemmer av et byråd. Assyrerne benyttet navnet på limmuen for dette året for å angi året på offisielle dokumenter (istedenfor årstall som skjer i dag). Lister med limmuer har blitt funnet som bokførte hvert eneste år i oldtidens Assyria mellom 892 f.Kr. og 648 f.Kr.

I løpet av den gammelassyriske perioden var kongen selv aldri utpekt som limmum, slik som det ble kalt på deres språk. I den midtre assyriske og nyassyriske periodene kunne det skje at kongen selv hadde denne posisjonen.

Litteratur 
 Finkel, Irving L.; Reade, Julian E. (1995): «Lots of Eponyms» i: Iraq, Jg. 57, s. 167–172, ISSN 0021-8889.
 Veenhof, Klaas R. (1972): Aspects of old Assyrian trade and its terminology. Brill, Leiden (zugl. Dissertation, Universität Leiden 19722).
 Millard, Alan Ralph (1994): The Eponyms of the Assyrian Empire. 910–612 BC (State archives of Assyria studies; bind 2). Neo-Assyrian Text Corpus Project, Helsinki, ISBN 951-45-6715-3.
 Sachs, Abraham J. (1970): «Absolute Dating from Mesopotamian Records» i; Philosophical Transactions of the Royal Society of London, Series A, Mathematical and Physical Sciences. Bd. 269, Nr. 1193, s. 19–22, ISSN 0080-4614.

Se også 
 Limmu-Ennarea, et tidligere afrikanske kongedømme i hva som i dag er sørvestlige Afrika

Eksterne lenker 
 Assyrian Eponym List (1) (engelsk)
 Assyrian Eponym List (2/1) (engelsk)
 Assyrian Eponym List (2/2) (engelsk)
 Assyrian Eponym List (2/3)  (engelsk)

Assyria
Kronologi
Ordkalotten

Ordkalotten - Tromsø internasjonale litteraturfestival, ofte bare kalt Ordkalotten, er en årlig litteraturfestival i Tromsø. Arrangementet ble første gang holdt i 2000. Mønstringa omfatter norske og internasjonale forfattere og andre og finner sted i september eller oktober.

Tema for festivalen

Referanser

Eksterne lenker
 Nettsted for ordkalotten

Litteraturfestivaler i Norge
Festivaler i Troms og Finnmark
Repeterende arrangementer etablert i 2000
Kultur i Tromsø
Thomas Strand

Lars Ingemar Thomas Strand (født 30. januar 1954) er en svensk politiker for Socialdemokraterna, og har vært riksdagsmedlem i Sverige siden 2010. Han er valgt inn i riksdagen for Jönköpings läns valkrets på plass 289.

Riksdagsmedlem 
Strand ble valgt inn i riksdagen som representant i riksdagsvalget i 2006. Strand hadde før dette vært riksdagsmedlem i to kortere perioder, som erstatter, i henholdsvis 2002 og 2005.

Etter valget i 2010 har Strand sittet i utdanningskomiteen, samt vara i forsvarskomiteen og konstitusjonskomiteen. Strand er også vara i EU-nemnda. Strand sitter forøvrig i styret i Stiftelsen Riksbankens Jubileumsfond.

Andre engasjement 
Strand er medlem av Broderskapsrörelsen, hvor han er styremedlem.

Referanser

Eksterne lenker 
 
 Thomas Strand på Sveriges riksdags nettside
 Socialdemokraterna.se – Thomas Strand 

Svenske sosialdemokrater
Svenske riksdagsmedlemmer
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Aion

For den langobardiske kong Aion, se Aion

Aion er det femte studioalbumet til Dead Can Dance, utgitt i 1990. Albumet ble innspilt ved Perrys nye eiendom i Irland; Quivvy Church. Den mannlige sopranen David Navarro Sust bidrar på første spor. «The Song of the Sibyl» er et utdrag fra det katalanske liturgiske dramaet «El Cant de la Sibil·la.»

Albumets omslag viser en detalj fra den nederlandske maleren Hieronymus Boschs triptyk «Lystenes hage».

Sporliste
«The Arrival and the Reunion» – 1:38
«Saltarello» – 2:33
«Mephisto» – 0:54
«The Song of the Sibyl» – 3:45
«Fortune Presents Gifts Not According to the Book» – 6:03
«As the Bell Rings the Maypole Spins» – 5:16
«The End of Words» – 2:05
«Black Sun» – 4:56
«Wilderness» – 1:24
«The Promised Womb» – 3:22
«The Garden of Zephirus» – 1:20
«Radharc» – 2:48

Kilder

Eksterne lenker 
 

Dead Can Dance-album
Musikkalbum fra 1990
Tim Wellens

Tim Wellens (født 15. mai 1991 i Sint-Truiden) er en belgisk landeveissyklist. Han sykler for UCI WorldTourlaget Lotto Soudal, som han har syklet for siden 1. juli 2012.

Meritter 

2008
 Nasjonal Junior-mester Montainbike
2009
Classique des Alpes
4. etappe, Liège-La Gleize
2.-plass sammenlagt, Kroz Istru
1. etappe
2010
La Roche 
2012
Brustem Sint-Truiden
10.-plass sammenlagt, Tour de l'Avenir
10.-plass sammenlagt, Tour of Beijing
2.-plass sammenlagt, Vuelta a Navarra
2014
6. etappe og sammenlagt, Eneco Tour
2015
6. etappe og sammenlagt, Eneco Tour
Grand Prix Cycliste de Montréal
2016
7. etappe, Paris–Nice
6. etappe, Giro d'Italia
Sammenlagt + 5. etappe, Polen rundt
2017
5. etappe, Ruta del Sol
6. etappe, BinckBank Tour
Tour de Wallonie
Sammenlagt + 4. etappe, Tour of Guangxi
2018
Sammenlagt + 4. etappe, Ruta del Sol
Brabantse Pijl
4. etappe, Giro d'Italia
Sammenlagt + 2. etappe, Vallonia rundt
2019
Trofeo de Tramuntana: Soller - Deia
1. og 3. etappe (ITT), Vuelta a Andalucía
3. etappe (ITT), Belgia rundt
4. etappe, BinckBank Tour
2020
5. og 14. etappe, Vuelta a España
2021
Sammenlagt + 3. etappe, Étoile de Bessèges

Referanser

Eksterne lenker 
 

Belgiske syklister
Deltakere for Belgia under Sommer-OL 2016
Syklister under Sommer-OL 2016
Personer fra distriktet Sint-Truiden
Fødsler i 1991
Etappevinnere i Giro d'Italia
Liste over ordførere i Hamarøy

Liste over ordførere i Hamarøy kommune er en oversikt over ordførere og varaordførere i Hamarøy kommune i Nordland.

Ordførere siden 1837

Referanser

Kilder
Hjemmesiden til Hamarøy kommune.
Nettstedet Kommunal Rapport.
Diverse partipolitiske hjemmesider.
Norges ordførere 1929-1931. Digitalisert av Nasjonalbiblioteket.
Norges kommunekalender 1995. 24. utgave. Digitalisert av Nasjonalbiblioteket.

Hamarøy
Atlantis Utveksling

Atlantis Utveksling er en ikke-kommersiell stiftelse opprettet av Landsrådet for Norges barne- og ungdomsorganisasjoners i 1987. Stiftelsen har spesialisert seg på internasjonale utvekslingsprogrammer for ungdom og voksne i alle aldre. Formålet er å fremme respekt og forståelse for andre kulturer. 

Hvert år deltar rundt 800 personer både fra Norge og resten av verden på de forskjellige utvekslingsprogrammene. Flere av Atlantis’ programmer har eksistert i mer enn 40 år, alle med fokus på kulturutveksling.

Atlantis Utveksling tilbyr flere kulturutvekslingsprogrammer.

Programmer 
Atlantis Utveksling tilbyr frivillig arbeid i utlandet til unge og voksne fra 16 år og oppover, samt praksisopphold i forbindelse med studier. Stiftelsen har samarbeidspartnere i Argentina, Ecuador, Guatemala, Filippinene, India, Malaysia, Ghana, Malawi, Namibia, Swaziland, Sør-Afrika, Tanzania og Uganda.

Stiftelsen tilrettelegger for at utenlandske au pairer kan bo med norske vertsfamilier, og for at norske ungdommer kan jobbe som au pair hos lokale vertsfamilier i England, Frankrike, Spania og Australia. I tillegg er stiftelsen tilbyder av norskkurs for au pairer i Norge.

Stiftelsen tilrettelegger også for at utenlandske landbrukspraktikanter og arbeidende gjester kan bo og jobbe på familiedrevne gårder og hoteller i Norge.

Atlantis Utveksling har vært en aktiv bidragsyter i den offentlige debatten om au pair-ordningen.  Stiftelsen deltok blant annet på Menneskerettighetsuka 2012, arrangert av Det juridiske fakultet ved Universitetet i Oslo. Atlantis Utveksling har også markert seg som en forsvarer av aupairordningen ved å fremme kulturutvekslingsaspektet. Atlantis Utveksling er den eneste norske formidleren av au pairer som er medlem i organisasjonen IAPA (International Au Pair Association).

Referanser

Eksterne lenker 
 www.atlantis.no 
Norske stiftelser
Organisasjoner etablert i 1987
Au pairer
Dragon Storm

Dragon Storm er en stor, lys og kompleks storm på Saturns sørlige halvkule. Stormen ser ut til å være langvarig og i perioder flammer den drametiske røykskyer som siden forsvinner. Stormen fikk navnet i september 2004 på grunn av den uvanlige formen.

Saturn
Artikler i astronomiprosjektet
Jon-Rolf Næss

Jon-Rolf Næss (født 13. juli 1962) er ordfører i Bykle kommune fra 2011.

Før valget i 2011 var han lærer og rådgiver på Hovden Skigymnas/ Setesdal videregående skole, avdeling Hovden, hvor han underviste i naturfag, geografi, kommunikasjon og service og kroppsøving. Jon-Rolf Næss kommer fra Eydehavn. Han tok sin lærerutdanning på Kristiansand lærerhøgskole, hvor han var ferdig i 1986, og siden 1988 har han arbeidet på Hovden. Han har vært medlem av Bykle kommunestyre i tre perioder og var Arbeiderpartiets ordførerkandidat  i Bykle 2011 og i 2015.

Referanser 

Ordførere i Bykle
Ap-ordførere i Aust-Agder
Norske pedagoger
Personer fra Bykle kommune
Mødrelønn

Mødrelønn ble foreslått innført som en statlig økonomisk støtte til mødre. Forslaget ble fremsatt av Katti Anker Møller i 1919, i foredraget Kvindernes fødselspolitik, som også ble publisert i brosjyreform av Det norske Arbeiderpartis Forlag. Sigrid Undset tok sterkt avstand fra Katti Anker Møllers foredrag, og ga uttrykk for dette i en svært krass artikkel med tittelen Begrepsforvirring (1919). I 1920 utga Katti Anker Møller boken Mødreløn. Det norske Arbeiderparti bifalt forslaget hennes, og nedsatte i 1923 en egen mødrelønnkomité. Journalisten og forfatteren Ella Anker, som var søster av Katti Anker Møller, skrev i 1928 boken Mødrelønn for å støtte saken.

Forslaget om mødrelønn ble aldri realisert i sin opprinnelige form, men var forløperen til den senere innførte barnetrygden.

Referanser

Feminisme
Trygd
Pontus Engblom

Lars Pontus Engblom (født 3. november 1991) er en svensk fotballspiller som spiller for GIF Sundsvall.

Engblom ble toppscorer i OBOS-ligaen for Ulf både i 2015- og 2016-sesongen med henholdsvis 17 og 26 mål. 

Engblom ble i oktober 2016 kåret til sesongens spiller i OBOS-ligaen av Norges Fotballforbund, Norsk Toppfotball og TV 2, og vant med klar margin med over 50 prosent av stemmene.

Meritter 
AIK
 Allsvenskan: 2009
 Svenska Cupen: 2009
 Svenska Supercupen: 2010

Referanser

Eksterne lenker 
 

Svenske fotballspillere
Fotballspillere for IFK Sundsvall
Fotballspillere for GIF Sundsvall
Fotballspillere for AIK
Fotballspillere for FC Väsby United
Fotballspillere for Västerås SK Fotboll
Fotballspillere for FK Haugesund
Fotballspillere for Sandnes Ulf
Fotballspillere for Strømsgodset TF
Fotballspillere for Sandefjord Fotball
Utenlandske fotballspillere i Norge
Personer fra Sundsvall
Andrés Már Jóhannesson

Andrés Már Jóhannesson (født 21. desember 1988 i Reykjavík) er en islandsk fotballspiller som spiller for den islandske klubben Fylkir. Jóhannesson ble klar for FK Haugesund den 30. juli 2011. Den 3. august 2011 debuterte han for Haugesund hjemme mot Sogndal, en kamp de vant 4–0.

Eksterne lenker 
 
 Spillerprofil hos Altomfotball.no

Andres Mar Johannesson
Andres Mar Johannesson
Fotballspillere for FK Haugesund
Personer fra Reykjavik
Fødsler i 1988
Kristoffer Haraldseid

Kristoffer Haraldseid (født 17. januar 1994) er en norsk fotballspiller som fra den 31. desember 2022 er klubbløs.

Karriere

Klubbfotball 
Han har tidligere spilt for SK Vats 94, Skjold IL og FK Haugesund. Han har spilt 118 seriekamper for FK Haugesund i Tippeligaen siden 2011. Han har de aller fleste kampene i FK Haugesund spilt på høyre back, høyre vingback og høyre midtbane. Haraldseid har siden 2014 vært ansett som fast på laget.

Han debuterte i Tippeligaen for Haugesund den 27. august 2011 i en bortekamp mot Vålerenga, en kamp som Vålerenga vant 3–2.

Sesongen 2013 ble en sportslig opptur både for laget og personlig. FK Haugesund endte på en historisk tredjeplass i Tippeligaen. Kristoffer Haraldseid var involvert i nesten alle kampene, og spilte 8 fra start, og kom inn ved 16 anledninger. I tillegg scoret Vatsbuen sitt første mål for klubben i kampen mot Sogndal borte 28. juli 2013 (1-1).

Etter sesongen 2016 var det spekulasjoner om at Kristoffer Haraldseid var på vei til RBK, eller klubber i utlandet, men ingenting manifesterte seg. Til slutt skrev han under på en ny kontrakt med Haugesund.

Ungdomslandslag 
Han har til sammen 66 kamper og 1 mål på aldersbestemte landslag siden sin debut som 15 åring den 22. september 2009 mot Sverige.

Referanser

Eksterne lenker 
 
 Spillerprofil hos Altomfotball.no
 Spillerprofil hos FK Haugesund

Norske fotballspillere
Fotballspillere for FK Haugesund
Personer fra Haugesund kommune
Fødsler i 1994
Mo Ibrahim

Mohamed «Mo» Ibrahim (født 3. mai 1946 i Sudan) er en britisk forretningsmann i telekommunikasjonsbransjen. Han etablerte firmaet Celtel, som har stått bak utbygging av mobiltelefonnett i land i Afrika. 

Ibrahim er utdannet ved Universitetet i Alexandria i Egypt og tok i 1981 doktorgrad ved University of Birmingham i Storbritannia. Han arbeidet en tid for British Telecom før han etablerte konsulentfirmaet Mobile Systems International. Da han i 2000 solgte firmaet satset han på mobiloperatøren Celtel, som opererer i afrikanske land.

Ibrahim er opptatt av godt styresett i Afrika. Han har etablert Mo Ibrahim Foundation og Mo Ibrahim-prisen. Ibrahim har forpliktet seg til The Giving Pledge, å gi bort halvparten av sin formue til veldedige formål.

Referanser

Eksterne lenker 
 

Britiske forretningsfolk
Sudanere
Fødsler i 1946
Jan Sigbjørnsen

Jan Sigbjørnsen (født 2. januar 1959) er en norsk politiker (H) som fra 2011 til 2019 var ordfører i Flekkefjord kommune.

Sigbjørnsen har vært nestleder i teknisk hovedutvalg og leder av utvalg for helse og velferd samt varamedlem til formannskapet før han ble ordfører. I 2009 ble han valgt som 3. varamann for Vest-Agder Høyre til Stortinget.

I 1978 gikk Sigbjørnsen ut fra Flekkefjord gymnas. Han var russepresident det året. Etter å ha avtjent verneplikten i Hans Majestet Kongens Garde tok han utdanning innen regnskap og revisjon. Fra 1981 til 1995 jobbet han i familiens slakterbutikk. Da den ble nedlagt, fikk han fra 1. januar 1996 jobb med regnskap og personalsaker i firmaet Aeron i Flekkefjord.

I fritiden er han engasjert innen Flekkefjord Fotballklubb hvor han har vært spiller, med i klubbens organisatoriske arbeid og trener. Han har trent alle lag fra miniputter til A-lag og ble utnevnt til æresmedlem av klubben allerede på 1980-tallet.

Referanser 

Ordførere i Flekkefjord
Høyre-ordførere i Vest-Agder
Personer fra Flekkefjord kommune